**200904**

**Мінажат – бұл жай ғана сұрау емес**

 **«*Сендерге өте маңызды шындықты айтайын: Мен жасаған кереметтер сияқтыларды Маған сенуші де істейді, тіпті одан да зорларын істейді, себебі Мен Әкеме барамын. Менің атымнан Әкемнен не сұрасаңдар да, орындаймын, сонда Әкенің ұлылығы Өзінің рухани Ұлы арқылы көрінеді.»***

***(Жохан 14:12-13)***

Егер сіз бүгін жетістікке жетіп, кеше аяқтамаған нәрсенізді соңына дейін аяқтағыңыз келсе, жұмыс конференциясында болсаңыз да, үй шаруаларымен айналысып жатсаңыз да, өміріңіздің әр сәтін күн сайын бағалауды үйренуіңіз керек. Пауыл бізге қызық бір ұқсастықты ұсынады. Ұшақтағы ұшқыш екі жақты байланыс жүйесін қалай қолданса, сол сияқты бізде мінажатты екі жақты байланыс ретінде қабылдауға шақырады. Бұл Құдаймен тоқтаусыз сөйлесу керек дегенді білдірмейді. Бұл сөйлесу арнасының әрқашанда бос екенін және Ол бізге Өзінің басшылығымен қамтамасыз етуге дайын екенін білдіреді. Оның күші адам баласынан әлдеқайда асып түседі. Бұл осындай қарапайым нәрсе.

Біздің көпшілігіміз, мінажат – бұл, өзіміз үшін бір нәрселерді сұрау деп ойлаймыз. Шындығында, бұл мінажаттың кішкене бөлігі ғана. Тек бір нәрсе қалаған кезде ғана мінажат еткен кішкентай бала сияқты, біз көбінесе белгілі бір жағдай бізді мәжбүр еткенде ғана көмек сұрап мінажат ете бастаймыз. Бірақ мінажат – бұл жай ғана сұрау емес, мінажат - Құдайдың бұйрықтарын естіп, оларды қабылдауды қажет етеді. Мен ешқандай жағдайда да, мінажатты психологиялық стресс пен қорқыныштан арылу үшін рухани терапия ретінде қарастыруды ұсынбаймын. Алайда жиырма төрт сағат бойы Құдаймен сөйлесуді үйрену арқылы, сіз, өзіңіздің күйзелісіңізді жеңілдете алатыныңызды баса айтқым келеді.

Сол кезден бастап, қорқыныш сізге үстемдік етпейді, өйткені сіз күресте жалғыз емес екеніңізді және сәттілік немесе сәтсіздік тек сіздің іс-әрекеттеріңізге байланысты емес екенін түсінесіз. Ерекше дағдарыс кезінде, Оның уәдесін есіңізге түсіртетін Оның дауысын естисіз. Бұл дауыс былай дейді: «Мен сені ешқашан тастап та кетпеймін, жалғыз да қалдырмаймын» (Евр. 13:5) Иса тағы былай деді: «Ал егер сендер Менімен тығыз байланыста тұрсаңдар, әрі Менің сөздерім өздеріңмен бірге болса, қалағандарыңның бәрін көктегі Әкемнен сұраңдар, сонда аласыңдар.» (Жохан 15:7) Құпияның мәні «егер» сөзінде жатыр.

Киелі кітап бізді мәңгілік өмірге қалай ие бола алатынымыз туралы үйретеді. Иса Мәсіх - өлімнен өмірге апаратын жалғыз жол. Құдай әрқашан әрқайсымызға таңдауды (қабылдау немесе қабылдамау қабілетін) береді. Мінажат - бұл біздің өміріміздің әр сәтінде Оның қатысуы мен күшінің кілті.